ઘણી બધીવાર, લોકો મને પૂછતાં હોય છે કે સમર્પણ શું છે અને અમે કેવી રીતે કોઈ કારણ/વ્યક્તિને સમર્પણ કરી શકીએ? સેવા એ સમર્પણ છે. સમર્પણ વગર સાચી સેવા શક્ય નથી અને સેવા વિના સમર્પણ બહુ જલ્દી મૃત્યુ પામી જતું હોય છે. સમર્પણ એ હૃદયની એક એવી લાગણી છે કે જે આપણને જતું કરવાનું શીખવે છે. તે આપણને સહજ અને હળવા થવા માટે મદદરૂપ થાય છે. તે આપણને એ સમજાવે છે કે આપણા જીવનમાં જે પણ ચાલતું રહેલું છે તે બધાંની ઉપર કઈ આપણો કાબુ રાખવો જરૂરી નથી, અને આપણે રાખી પણ ન શકીએ. અને સેવા એ છે કે જે કઈ પણ આપણા હાથની વાત છે તેના માટે હૃદયપૂર્વક ખુપી જવું: જેમ કે આપણા કર્મો, શબ્દો અને આપણા માર્ગમાં જે પણ આવે તેના પ્રત્યેનો આપણો પોતાનો પ્રતિભાવ.